проект

Татарстан Республикасы Дәүләт Советы депутаты Э.С.Шәрәфиев тарафыннан кертелә

**ТАТАРСТАН РЕСПУБЛИКАСЫ ДӘҮЛӘТ СОВЕТЫ**

**ТАТАРСТАН РЕСПУБЛИКАСЫ ЗАКОНЫ**

**Гражданнарның аерым категорияләренә Татарстан Республикасы территориясендә урнашкан җир кишәрлекләрен милеккә түләүсез бирү турында**

Әлеге Закон Россия Федерациясе Җир кодексының 395 статьясындагы 7 пунктчасы нигезендә Татарстан Республикасы территориясендә дәүләт милкендә яисә муниципаль милектә булган һәм «Хәрби күчемсез мөлкәтне Россия Федерациясе субъектлары милкенә, муниципаль милеккә түләүсез тапшыру тәртибе турында һәм Россия Федерациясенең аерым закон актларына үзгәрешләр кертү хакында» 2011 елның 8 декабрендәге 423-ФЗ номерлы Федераль закон нигезендә Татарстан Республикасы милкенә тапшырылган җир кишәрлекләрен, ә мондый җир кишәрлекләре булмаган очракта - дәүләт милкендә яисә муниципаль милектә булган башка җир кишәрлекләрен (алга таба - җир кишәрлекләре) аларның махсус хәрби операциядә катнашуына бәйле рәвештә гражданнарның аерым категорияләренә һәм аларның гаилә әгъзаларына милеккә түләүсез бирү очракларын һәм тәртибен билгели.

1 статья. **Җир кишәрлекләрен милеккә түләүсез алуга хокуклы гражданнар категорияләре**

1. Татарстан Республикасы территориясендә урнашкан җир кишәрлекләрен түбәндәге категория гражданнар милеккә түләүсез алуга хокуклы:

1) хәрби хезмәткәрләр, Россия Федерациясе Кораллы көчләренә йөкләнгән бурычларны үтәүдә ирекле ярдәм күрсәтү формированиеларында катнашуга контракт төзегән гражданнар, һәм Россия Федерациясе милли гвардиясе гаскәрләрендә хезмәт иткән (хезмәт итүче) һәм полициянең махсус исемнәренә лаек булган затлар, махсус хәрби операциядә катнашу барышында Россия Федерациясе Герое исеменә лаек булганнар яисә Россия Федерациясе орденнары белән бүләкләнгән, һәм хәрби хәрәкәт ветераннары булган затлар (алга таба - махсус хәрби операциядә катнашучылар) үзләренең махсус хәрби операциядә катнашуларын тәмамлаган көнгә теркәлгән яшәү урыны буенча, ә мондый теркәлү булмаганда - Татарстан Республикасы территориясендәге кайту урыны буенча;

2) әлеге өлешнең 1 пунктында күрсәтелгәнмахсус хәрби операциядә катнашучы махсус хәрби операциядә катнашу барышында алган гариплек (яралану, җәрәхәтләнү, контузия) яисә авыру нәтиҗәсендә һәлак булган (үлгән) затның гаилә әгъзалары(алга таба - махсус хәрби операциядә һәлак булган (үлгән) катнашучыларның гаилә әгъзалары), аларга махсус хәрби операциядә катнашучының һәлак булган көненә аның белән теркәлгән никахта торган һәм мөрәҗәгать итү көненә кабат никахлашмаган хатыны (ире), шулай ук махсус хәрби операциядә катнашучының 18 яшькә кадәрге балалары, шул исәптән уллыкка алынганнары, 18 яшькә җиткәнче инвалид калган 18 яшьтән өлкәнрәк яки белем бирү оешмаларында көндезге бүлектә укучы 23 яшькә кадәрге балалары, махсус хәрби операциядә катнашучының хатыны (ире) һәм балалары булмаганда - ата-анасы, опекуннары, попечительләре керә.

2 статья. **Җир кишәрлекләрен милеккә түләүсез бирү үзенчәлекләре**

1. Әлеге Законның 1 статьясындагы 1 өлешендә күрсәтелгән гражданнарга Татарстан Республикасы территориясендә җир кишәрлекләре алар исәптә торган муниципаль район, муниципаль, шәһәр округы территорияләре чикләрендә түбәндәге максатлар өчен бирелә:
2. үз ихтыяҗлары өчен бакчачылык, яшелчәчелек өчен;
3. шәхси ярдәмче хуҗалык алып бару өчен;
4. индивидуаль торак төзелеше өчен.

2. Әгәр федераль законнарда башкасы каралмаган булса, гражданнарга милеккә түләүсез бирелә торган җир кишәрлекләренең иң чик минималь һәм максималь күләмнәре:

1. үз ихтыяҗлары өчен бакчачылык, яшелчәчелек өчен - җир законнары, шәһәр төзелеше эшчәнлеге турындагы законнар, тиешле муниципаль берәмлекнең җирдән файдалану һәм төзелеш кагыйдәләре нигезендә;
2. шәхси ярдәмче хуҗалык алып бару өчен - 0,1-0,15 гектар;

3) индивидуаль торак төзелеше өчен - 0,1-0,15 гектар.

3. Әлеге Закон нигезендә җир кишәрлеген бирү бер мәртәбә гамәлгә ашырыла.

4. Махсус хәрби операциядә катнашып һәлак булган (үлгән) затның гаилә әгъзаларына, гаилә әгъзалары санына бәйсез рәвештә, бертигез өлешләрдә гомуми өлешле милек хокукында бер җир кишәрлеге бирелә.

3 статья. **Җир кишәрлекләрен аларга милеккә түләүсез бирү максатыннан гражданнарны исәпкә алу тәртибе**

1. Җир кишәрлеген милеккә түләүсез бирү максатыннанәлеге Законның 1 статьясындагы 1 өлешендә күрсәтелгән гражданнарны исәпкә алуны (алга таба - исәпкә алуны) махсус хәрби операциядә катнашучылар яшәү урыны буенча аларның территорияләрендә теркәлгән, ә мондый теркәлү булмаган очракта - әлеге Законда билгеләнгән үзенчәлекләрне исәпкә алып, мондый гражданнарның махсус хәрби операциядә катнашу тәмамланган көнгә кайту урыны буенча, әлеге гражданнарның гаризалары нигезендә, Татарстан Республикасы муниципаль районнарының, муниципаль, шәһәр округларының җирле үзидарә органнары (алга таба - җирле үзидарә органнары) гамәлгә ашыра.
2. Махсус хәрби операциядә катнашучылар һәм махсус хәрби операциядә катнашып һәлак булган (үлгән) затның гаилә әгъзалары исәпкә кую турында гариза белән җирле үзидарә органнарына мөрәҗәгать итәләр.
3. Исәпкә кую турындагы гаризаның формасы, исәпкә кую турындагы гаризага кушып бирелә торган документлар исемлеге, аларны карау һәм кабул ителгән карарны юллау тәртибе Татарстан Республикасы Хөкүмәте тарафыннан билгеләнә.
4. Исәпкә кую әлеге Законның 1 статьясында күрсәтелгән гражданнарны формасы Татарстан Республикасы Хөкүмәте тарафыннан билгеләнә торган исәпкә алу журналына кертү юлы белән гамәлгә ашырыла. Исәпкә кую чираты исәпкә кую турында карар кабул ителә торган исәпкә кую турында гариза бирү датасы һәм вакыты белән билгеләнә.
5. Исәпкә куюдан баш тарту өчен нигезләр:
6. әлеге Закон нигезендә җир кишәрлеге алу хокукы булмау;
7. исәпкә кую турындагы гаризага беркетелә торган документларны тапшырмау, җирле үзидарә органнары ведомствоара мәгълүмати хезмәттәшлек тәртибендә мөстәкыйль соратып ала торган документлардан тыш;
8. әлеге Закон нигезендә йә Россия Федерациясе Җир кодексының 395 статьясындагы 6 һәм 7 пунктчаларында күрсәтелгән нигез буенча башка җир кишәрлеген (җир кишәрлеге өлешен) милеккә түләүсез бирү;
9. мондый гамәлләрне башкаруга вәкаләте булмаган зат тарафыннан гариза бирелү;
10. тапшырылган документларда дөрес булмаган белешмәләр ачыклану.
11. Исәпкә кую, исәпкә куюдан баш тарту турындагы карар гариза кергән көннән алып 20 көннән дә соңга калмыйча кабул ителә.
12. Исәптән төшерү түбәндәге очракларда гамәлгә ашырыла:
13. әлеге Закон нигезендә йә Россия Федерациясе Җир кодексының 395 статьясындагы 6 һәм 7 пунктчаларында күрсәтелгән нигез буенча башка җир кишәрлеген (җир кишәрлеге өлешен) милеккә түләүсез бирү;
14. гражданның исәптән төшерү турында гариза бирүе;
15. гражданның әлеге Закон нигезендә җир кишәрлеген алуга хокукын югалтуы;
16. тапшырылган документларда исәпкә куюга нигез булган дөрес булмаган белешмәләр ачыклану.
17. Исәптән төшерү өчен нигезләрне тикшерү җирле үзидарә органнары тарафыннан кимендә алты айга бер мәртәбә башкарыла.

4 статья. **Җир кишәрлекләрен милеккә түләүсез бирү тәртибе**

1. Әлеге Законның 1 статьясындагы 1 өлешендә күрсәтелгән гражданнарга җир кишәрлекләрен милеккә түләүсез бирү максатларында Россия Федерациясе Җир кодексы, федераль законнар һәм Россия Федерациясенең башка норматив хокукый актлары, Татарстан Республикасы законнары һәм башка норматив хокукый актлары, муниципаль норматив хокукый актлар нигезендә җир кишәрлекләре белән эш итүгә вәкаләтле җирле үзидарә органнары, Татарстан Республикасы башкарма хакимияте органы бирергә мөмкин булган җир кишәрлекләре булдыруны тәэмин итәләр.

2. Әлеге Законның 1 статьясындагы 1 өлешендә күрсәтелгән гражданнарга бирелә торган җир кишәрлекләре исемлеге (саны, урнашу урыны, якынча зурлыгы) җирле үзидарә органы тарафыннан раслана һәм, исемлеккә кертелергә тиешле җир кишәрлекләре төгәлләштерелгән очракта, кимендә алты айга бер мәртәбә үзгәртелергә тиеш.

3. Җир кишәрлекләре шәһәр округы - Татарстан Республикасы Казан шәһәре территориясе чикләрендә булган очракта, аларга дәүләт милке чикләнмәгән җир кишәрлекләрен җир кишәрлекләре исемлегенә кертү турындагы тәкъдимнәр ул расланганчы Татарстан Республикасы башкарма хакимиятенең әлеге җир кишәрлекләре белән эш итүгә вәкаләтле органына (алга таба - башкарма хакимиятнең вәкаләтле органы) килештерү өчен җибәрелә. Башкарма хакимиятнең вәкаләтле органы җибәрелгән тәкъдимнәрне 10 көн эчендә карый һәм исемлекне раслау турындагы мөрәҗәгатьне яисә күрсәтелгән тәкъдимнәргә дәлилле каршы килүне җирле үзидарә органына җибәрә.

1. Җир кишәрлекләре исемлеге расланган яисә аңа үзгәрешләр кертелгән көннән алып 10 көн эчендә җирле үзидарә органы, исемлектә расланган җир кишәрлекләре саныннан чыгып, җир кишәрлеген бирү мөмкинлеге турында исәптә торучы гражданнарга хәбәрнамәне шәхсән имза куеп тапшыру йә аны хатны тапшыру турында хәбәрнамә белән исәпкә кую турындагы гаризада корреспонденция җибәрү өчен күрсәтелгән почта адресы буенча заказлы хат җибәрү юлы белән хәбәр итә. Гражданинга хәбәрнамә тапшырылганнан, почта аша хәбәр җибәрелгәннән йә почта элемтәсе оешмасыннан күрсәтелгән адрес буенча адресатның булмавы турында хәбәр килгәннән, адресатның почта аша килгән хәбәрне алудан баш тартуыннан, почта аша җибәрелгән хәбәр саклану срогы тәмамлану турындагы тамга белән кире кайтканнан соң гражданга хәбәр ителгән дип санала.

5. Гражданин хәбәрнамә алган көннән соңгы 20 көн эчендә вәкаләтле органга җир кишәрлеге бирү турында гариза тапшырмаган йә тәкъдим ителгән җир кишәрлегеннән баш тарткан очракта, аның җир кишәрлеген алу хокукы аны гамәлгә ашыру вакытына кадәр саклана, ә җир кишәрлеге әлеге Законның 3 статьясы нигезендә исәпкә алынган чираттагы гражданга тәкъдим ителә.

1. Әлеге Законның 1 статьясындагы 1 өлешендә күрсәтелгән гражданнардан җир кишәрлеге бирү турында гариза кергән очракта вәкаләтле орган ведомствоара мәгълүмати хезмәттәшлек тәртибендә җирле үзидарәнең вәкаләтле органнарыннан җир кишәрлекләрен милеккә түләүсез бирү максатларында күрсәтелгән гражданнарны исәпкә кую турында мәгълүмат соратып ала.
2. Җир кишәрлеген бирү турында гариза кергәннән соң вәкаләтле орган 30 көн эчендә гражданга җир кишәрлеге бирү турында йә җир кишәрлеген бирүдән баш тарту турында карар кабул итә. Карар мөрәҗәгать итүчегә бирелә яисә җиде көн эчендә җир кишәрлеген бирү турындагы гаризада күрсәтелгән адрес буенча җибәрелә.
3. Вәкаләтле орган махсус хәрби операциядә катнашучыга җир кишәрлеге бирү турында карар кабул иткәнче аның һәлак булуы (үлеме) факты билгеләнгән очракта, мондый җир кишәрлеге әлеге статьяда билгеләнгән тәртиптә, махсус хәрби операциядә катнашып һәлак булучының (үлүченең) чиратын саклап, алар әлеге Законның 3 статьясы таләпләре нигезендә исәпкә куелганнан соң махсус хәрби операциядә катнашып һәлак булучының (үлүченең) гаилә әгъзаларына бирелә.
4. Гражданнарга (махсус хәрби операциядә катнашучыларга яисә аларның гаилә әгъзаларына) җир кишәрлеген бирү мөмкинлеге турында хәбәрнамә алынганнан соң 20 көн эчендә җир кишәрлегенә хокукларны рәсмиләштерү турында гариза белән яшәү урыны буенча җирле үзидарә органына, ә мондый теркәлү булмаганда - махсус хәрби операциядә катнашучы гражданның махсус хәрби операциядә катнашуы тәмамланган көнгә кайткан урыны буенча мөрәҗәгать итәргә кирәк.
5. Җир кишәрлеген тиешсез бирү өчен нигез булган дөрес булмаган белешмәләр ачыкланган очракта, җир кишәрлеген бирү турындагы карар юкка чыгарылырга, ә җир кишәрлеге вәкаләтле органга кире кайтарылырга тиеш.

 **5 статья**

Әлеге Закон рәсми басылып чыккан көненнән үз көченә керә.

Татарстан Республикасы

 Рәисе Р.Н. Миңнеханов